Դարբիններից ամենաերիտասարդըՙ Մկոն, դարբնոց է բերում իր հարսնացուինՙ Լյուբային: Գեղարվեստորեն հիմնավորված է այն ձեւը, որով դարբնոցն ընդունում է Լյուբայինՙ ճաշարանում աշխատող ռուս աղջկան, այնքան փոքրիկ, որ հազիվ է հասնում տղայի գոտկատեղին: Բայց շատ շուտով Լյուբան դառնում է դարբնոցի սիրելին: Այդ ինչո՞ւ: Մի՞թե միայն նրա համար, որ դարբնոցում տարածվում է օծանելիքի բուրմունքը, եւ Լյուբան հնոցն անվանում է ինքնաեռ: Հանդիսատեսը չի տեսնում դարբինների եւ Լյուբայի փոխհարաբերությունը, աղջիկը կապված չէ հերոսներինՙ գոնէ սյուժեի հենքով, այլեւս չասած հոգեբանական հիմնավորվածության մասին: Բաց են թողնված Լյուբայի կերպարը լավագույնս բացահայտելու հնարավորությունները: